**9. razred: BIOLOGIJA – *Pouk na daljavo***

Četrtek, 26. marec 2020 Zaporedna ura: 4.

**Utrjevanje NPZ**

Na tem spletnem naslovu imaš zbrana vsa NPZ biologije iz prejšnjih let.

<https://www.ric.si/preverjanje_znanja/predmeti/ostali_predmeti/2011120910493238/>

V šoli smo že kar nekaj preverjan naredili skupaj.

* Danes rešuj preverjanje biologije naknadnega roka iz leta 2011.
* Reši prvih 12 nalog izbirnega tipa. Vprašanje prepiši v zvezek in zraved dopiši samo pravilni odgovor.
* NPZ naknadni rok 2011 (naloge)

 <https://www.ric.si/mma/N112-421BIO-3-1/2011062211031563/>

* Svoje odgovore preveri z rešitvami

 <https://www.ric.si/mma/N112-421BIO-3-2/2011062211034259/>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**In še enkrat o koronavirusu**

Objavljam povezavo do videa na primeru evolucije koronavirusa. Video dobro razlaga težave s koronavirusom preko razlage hitre evolucije ter zoonoze (prenosa živalske bolezni na človeka) ter koevolucije (ker gre za preskok virusa na človeka še nista bila v koevoluciji, zato imamo toliko večje posledice zaradi infekcije). Video ima slovenske podnapise.

* **Oglej si video (risanka).**

 <https://www.youtube.com/watch?v=NJLXdsO1GBI>

* **Preberi:**

Coronavirus COVID – 19 je novonastali virus, zato naš imunski sistem še ni razvil procesov, da bi se obranil okužbe z njim. Virusi Covid – 19 lahko nemoteno vstopajo v in iz celic. V notranjosti celic nastajajo s kopiranjem virusne DNA novi in novi virusi, ki zapustijo celice in okužijo mnoge druge celice.

V tem času smo priča začetku evolucije ali razvoja novega virusa. Virus se bo spreminjal, spreminjal se bo tudi naš imunski sistem s ciljem, da se ubrani pred okužbo.

Proces soodvisnega prilagajanja in spreminjanja organizmov dveh vrst skozi daljše časovno obdobje imenujemo **koevolucija**.

Proces je opisal utemeljitelj evolucijske teorije Charles Darwin že leta 1859 v knjigi Nastanek vrst z naravnim izborom.

* **Odgovori** (prvi dve vprašanji prepiši v zvezek in odgovori nanju, ostala vprašanja naredi samo ustno):
1. Primerjaj pojma epidemija in pandemija.
2. Kaj pomeni inkubacijska doba?
3. Kaj pomeni pojem zoonoza?
4. Kje vidiš vzroke, da se je bolezen v nekaterih državah tako zelo razširila in že povzročila na tisoče smrti?
5. Predlagaj, kako je potrebno ravnati v primeru epidemije.